Der er brugt 70 millioner kroner på det nye Vestre Fjordpark i Aalborg. En park, der bliver kaldt et nyt vand- og naturmekka. I to år har det gamle "Friluften" været under renovering, og nu har det fået en særdeles kraftig ansigtsløftning. Der bliver plads til alle, når parken åbner 10. juni, hvorefter det store bassin vil holde åbent døgnet rundt. I Aalborg Kommune er man meget begejstret for det nye friluftsbad. - Det er noget helt unikt som aalborggenserne virkelig kan glæde sig til. Man skal ikke bare tro, at det her, det er et nyt friluftsbad - det er en hel park, som kommer til at rumme mange forskellige aktiviteter. Det bliver kæmpe stort - jeg vil faktisk sige, at det bliver storslået, og det bliver noget alle kan se frem til, siger Mads Duedahl, der er rådmand i Aalborg Kommune (Vesntre). Se billederne her to uger inden Vestre Fjordparks åbningsdag.

Referat:
Efter to års ombygning er Vestre Fjordpark snart klar til at tage imod gæster. Torsdag blev vandet fra fjorden lukket ind i det store bassin.